Red é oa da Hawes derhel én é spered é oa é servij.    Chonj e rê berped dér Bermudou, da vil kilometr. Da heul, hi nhe-doé  ket vennet moned du-ze getoñ. Met breman ean a oé ér gêr vraz, é-men  Annie a veùé eùé. Un emgav ou-doé mem arhoarh én abardêz. Ohpen, Marie  Sebastiani a oa ur vaoéz diméet.  Dan nebeutan bétag prouenn  ar hontrel.  Bed é oa posibl é véhè bet laosket ged é oaz, daousto ma oé diêz da  Hawes chonj é laoské un dén bennag ur vaoéz melén ged diuharr èl-mhe-  doé. Met mard é oa ar jeu, mard é oa éet kuit é guirioné ar Sebastiani  Braz, Marie a oa nebeud diméet eid é krèdé hi. Hawes en-doé endeo  labouret diar aférieu pa a iê kuit un dén doh an ti eid moned da  brenein un tamm bara hag a iê kuit doh ar bed - betag an déi pa vézé  kavet ged ar polis én un énézenn bennag ér  moriou-su, é-men é liùé tud  ar léh én ou stal ag anienn.    Unan ag an oazed-zé en-doé laret dé roeg e iahé kuit da brenein ur  program chinwell. Eih eur an abardêz é oa. Devead én noz, é roeg a  sellé ar film dévéan ag an noz é hortoz, ean ne oa ket deit éndro.  Hueh miz da heul, ar polis en-doé en gavet é Kalifornia, é-men é véùé  ged diù plah a Santa Monica. Nezé ne véhé ket bet dreist-ordinér é  véhè éet kuit Sebastiani Vraz eùé én ur gobér un taol strobinell dé  roeg.    Dun tu rall, aon Marie ne oa ket heb rézon. Un dén bennag, eid ur  rézon bennag, en-doé gellet burtellaad ar strobinellour, kaset é  venùégeu àr ar strêd, hag en-doé martézé éet kuit ged ar Citation é  tapoud é viktim getoñ.    Ean a arsavas é wétur àr an pempved kreiznoz, hag ind a ias é kerhed  devad ar hornog, tréma an tu izél ag ar gêr, é klah un ostaleri mad  eroalh. Hi doé laret é tèbrehé ged plijadur ur pizza ha nesen ind a  ias abarh ur  pizzeria vihan é kreistéi an alé, àr ar peùarved.    - Hegarad oh, é laras Marie dousig.  - Pa vim deit ér homisariat éndro, émé ean, é halvin ur weh aral  servij ar guéturieu laeret. Martézé é ouiint un dra neùé.    Mad é ouié ne vehent ket kavet an daou garr-tan é-pad an noz, met ne  venné ket lâred an dra-ze de Vari.  - Un deraou e véhé ma ind a gavahé ar guéturieu.  - Èl-rézon.  Ur poén a zas àr he fas.  - Sur oun éma mad, é laras Hawes.  - Spi  am-eus.  - Sur oun.  Ne oa ket sur, é guirioné.  - Nhellan ket ma miroud chonj un dra spontuz é véhé dégoéhet dehoñ.  An dén en-eus laeret ar wétur…  - Neo ket ouiet !  - Eet kuit eo, neo ket ?  - Ya, met…  Ne poézé ket mui. Guèl é oa ne gomzehé ket diarben ar munudou. Guelloh  é oa eid ar vaoez évein he bier ha tèbrein trankil he fizza. Ma  Sebastiani a oa éet kuit, abréd eroalh é ouihé-hi. Mard é oa marù,  bianoh hoah é ouihé.    Ean a  gomzas diar Jimmy Brayne.  - Un dén fiansuz eo, neo ket ?  - Ya, a-beh !  - Adaleg pegehed amzér é laboura aveitoh ?  - Tri miz.  - Deraouet en-eus é miz Gouhelen ?  - Ya vad. Un arvest on-es bet dar fest republikan vraz àr ar  peùarzeg. Ar weh ketan zou bet en-nes or sikouret….  - Én ur tougein an danvez poézuz é-barh ar gamionetenn ?  - Ya.  - Ha de heul é tapoud anehañ én-dro ?  - Evel sur.  - Henoah, ean a ouié é-men a zahé eid ou havoud ?  - Sur. Deit eo genem betag ar lisé. Nen-doé ket moiand gobér ur fari.  - Boud en-doé oh sikouret eid tennein er benùegeu doh ar gamionetenn ?  - Èl ma oa kustumet.  - Da péd eur ? Dalhet ho-peus an eur ?  - Arruet om aman àr-dro tri eur ha kard.  - Penaoz ho-peus arruet ?  - Jimmy e oa an hani ketan, ha Frank ha me e oem da heul ér wétur.  - Da péd eur en-des éet kuit doh ar lisé ?  - Ur wéh an oll traou lakeit én ou leh. Da tri eur hantér, pé dri eur  nameid  kard, ne zalhan ket mad ar chonj.  - Ha ean a ouié é tlehé boud éndro da pemp eur hantér ?  - Èl-rézon.  - Digaréet, met, ne hellahé ket boud éet én ur leh bennag ged ho  koaz ?  - Én ur léh bennag ?  - Ind da ev ur wérenn, da chuér… pa hui oa é chanjein ho tillad.  - Hag ind ou-dehé laosket an oll material àr ar riblenn-strêd ?  - Ar wirioné zo deoh… chonjet am-eus an dra-sen pedéguir ind zo éet  kuit a-gevréd.  - Digareit, é-laras ar servijour. Ensellour  ?  Hawes a en sellas.  - Ensellour, ne blij ket dein ho teranjein…  - Ya !  - Med kavet eo bet ur bréh en ur boubellen dem én hent-dall.      Ж      An intron goh a oe anùet Adelaïde Davis. Hi-doe guélet ar vugalé é  voned kuit doh stal guinou-ardant, é korn Culver ged an daouzegved. Hi  oa breman àr ar riblenn-strêd, ged Carella ha Meyer.  - Nhellan ket krèdein, émé-hi. Ken koant é oent !  - Ped a dud é oent, intron ? é houlennas  Carella.  - Oh, ur re bennag, hebken.  - Pegemed é lârhet ?  - Ken buan ind zo eet, hui gompren ? Lared a rahen peùar pé bemp. Ind  zou eit kuit a-gevred hag a zou eit ér wetur.  - Pesort guétur é oa ?  - Nouian ket, nanaouan ket mad ar guéturieu. Nameid e ouian penaoz é  oa glaz.  - Hag ar vugale zou eit kuit ag ar wétur ged ou armou én ou dornou ?  - Neo ket èl-sen erbed ! Ind a zougé nameid sahou eid ar bouid.  - Armou erbed, é laras éeun Carella.  -  Bitag ind zo éet abarh, é laras Meyer. Da heul ar bôtrouigou ou-des  tennet ou revolvérou ag ar sahou…  - Pôtred ne oent ket ! é huchas an intron Davis. Plahedigou é oent.  - Plahed !  - Ya vad ! Peùar pé bemp plahig, ged ou ferrukou melén ha séiou a  brinsezed bétag ou zreid. Prinsézed bihan e oent.  - Prinsézed, e laras Carella heb obér kaoz tro-dro.  - Ya ! Ind ou-doé masketennou àr ou dremmou, ged taillou bridet eid ou  daoulagad. Siniz pé Japoniz, nhellan ket  lâred… Saotrou ru ou-doé eùé  àr ou diou-jod, muzellou ru kel, ha martézé ur hreunenn kened tost  dar beg. El prinsézed sinad, pé japonad. Nameid, é oent melen.  - Klaskam da gompren dan deraou, é laras Meyer. Masketennou sinad ou-  doé…  - Pé japonad.  - Pé japonad, ya. Ha perrukou melén….  - Ya, ha séiou kaer tré, èl prinsézed, é laran doh.  - Pesort botou ou-doé ? e houlennas Carella.  - Botou ? Nam-eus ket guélet mad.  - Ou botou ne oent ket sneakers,  da chuér ?  - Ou séiou a oa ré hir, nam-eus ket gellet guéled.  - Ind a zou deit abarh neusen, goude boud ho poulset, é laras Carella.  - Ya, hag é huchent « Trick or treat ! » ken koant e oent…  - Ya, ouiam endeo. Neuze ou-des tennet ou armou…  - Ya, hag ou-deus tihet ar paour-kêh aotrou Agnello hag é implijet…  - Èl-sen, é trohas Meyer, heb gortoz ?  - Ya.  - Heb huchal « Se zo un argav ! » pé « saùet ho taouorn ! » pé un dra  bennag mod-ze ? End éeun ?  - Ya, ar paour-kêr aotrou Agnello….  - Petra zo hoarvéet da heul ér stal, intron ? Hui a sellé azoh an  nor ?  - Marù aon é oen, met nhellen ket fichal.  - Ou guélet ho-peus pa dapent argant ar yalh ?  - É guirione, hag unan étrézé en-deus mem paket ur voutaill whisky.  - Ha da heul ?  - Da heul ? Eet int kuit é rideg. Me oa azé, a-gléi, met ne grèdan ket  ou-des ma guélet. Mard é véhé bet, é krèdan ou-devé ma lahet èl ar  paour-kêh…  - Chonj a ran eùé  ho-peus bet ur chans braz, intron, é laras Carella.  - Ya, sur oun, breman.  - Ha da houdé ? é houlennas Meyer. Petra ou-deus greit ?  - Eit int ér wétur a diegeh, hag ar vaoéz en-des ou douget kuit.  - Ur vaoéz a oa dar stur ?  - Ya, melén é oa.  - Gelloud a ret lâred he oad ?  - Diêz é véhé, teo eroalh é oa. Lared a rahen dan nebeutan daou-ugent  vlé.  - Pa laret teo…  - Kriù é véhé spisoh.    An oll traou a oa èl ér chinwell. An intron Adelaïde a  oa dibasiant  lâred an abaden dhe merh. Spi he-doé zokén ur wétur a bolis a he  dougehe dhe zi.        Ж  .